পাঞ্চ কার্ড
পাঞ্চ কার্ড বা পাঞ্চড কার্ড বা আইবিএম কার্ড বা হোলেরিথ কার্ড (Hollerith card) হলো একপ্রকারের শক্ত কাগজের তৈরি কার্ড, যা এর উপরকার ছিদ্রের উপস্থিতি বা অনুপস্থিতির ভিত্তিতে ডিজিটাল তথ্য প্রকাশ করে। পাঞ্চ কার্ডগুলোর ব্যাপক ব্যবহার হতো ঊনবিংশ শতাব্দির পোশাক শিল্পে। ঊনবিংশ শতাব্দির শেষের দিকে এবং বিংশ শতাব্দির শুরুর দিকে এর ব্যবহার পরিলক্ষিত হয় ফেয়ারগ্রাউন্ড ওরগান-এ এবং এর সাথে সম্পর্কিত অন্যান্য ক্ষেত্রে। বিংশ শতাব্দিতে এগুলোর ব্যবহার হয় ইউনিট রেকর্ড যন্ত্রে ইনপুট হিসেবে ব্যবহারের জন্য, প্রক্রিয়াকরণের জন্য এবং তথ্য সংরক্ষণের জন্য। শুরুর দিকের ডিজিটাল কম্পিউটারগুলো এর ব্যবহার করত প্রোগ্রাম এবং তথ্য ইনপুট দেবার জন্য। কিছু কিছু ভোট-দেয়ার-যন্ত্রেও পাঞ্চকার্ড ব্যবহৃত হয়।